Ondersoek ná werker by Kusasalethu-myn sterfDie Kusasalethu-myn naby Carletonville. (Argieffoto: Harmony) Die myngroep Harmony het ŉ ondersoek van stapel gestuur ná die dood van een van sy werkers by die Kusasalethu-myn naby Carletonville in Gauteng. Die sterfte kom ná ŉ “seismiese voorval” wat Donderdagmiddag tot ŉ grondstorting by die myn gelei het. “Ons is diep bedroef deur die verlies. Ons betuig ons medelye met die familie, vriende en kollegas van die oorledene,” sê Peter Steenkamp, uitvoerende hoof van Harmony. Die mynmaatskappy sê die betrokke owerhede is reeds oor die voorval ingelig en ŉ omvattende ondersoek is van stapel gestuur.